
REFERAT
Privind participarea Consiliului Local în calitate de sustinator financiar al proiectului „Timisoara-oras antidrog”, organizat de SCOP
SCOP a depus solicitarea nr. SC2006- 000674/ 13.01.06 privind susţinerea financiară a proiectului „Timisoara-oras antidrog”, in perioada martie -decembrie 2006.
Proiectul isi propune asigurarea accesului la informaţii pertinente din punct de vedere ştiinţific, cu privire la problematica drogurilor, pentru populaţia municipiului Timişoara, responsabilizarea tuturor actorilor sociali, inclusiv a presei, în vederea asigurării unei percepţii realiste şi responsabile cu privire la fenomenul consumului de droguri si creşterea gradului de informare şi implicarea cetăţenilor în abordarea problematicii asociate consumului de droguri. Fenomenul consumului de droguri constituie o realitate îngrijorătoare cu care comunităţile locale se confruntă, de aceea, se impune adoptarea unor măsuri de informare a populaţiei municipiului Timişoara, astfel încât să existe o viziune unitară, bazată pe evidenţe ştiinţifice, la nivelul comunităţii cu privire la acest fenomen. 
Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 

3.000 RON, din cap.67.02. „Cultură, recreere şi religie” (67.02.50 Altele ).

Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

